Soektog na vermiste vrou beginMeghan Cremer Meghan Cremer (30) het Saterdag spoorloos verdwyn nadat sy haar huis in Philippi verlaat het. Cremer woon in ŉ kothuis by die Vaderlandsche Rietvlei-stalle en is omstreeks 18:00 Saterdag in haar wit Toyota Auris daar weg. Lt.kol. Andrè Traut, woordvoerder van die polisie, het gesê die Philippi-polisie het intussen die hulp van die publiek versoek om Cremer te probeer opspoor. “Sy het ten tyde van haar verdwyning ŉ swart broek en ŉ groen top aangehad. Meghan is skraal gebou, omtrent 1,67 m lank en het lang bruin hare.” Cremer se motor se registrasienommer is CX29727. Enigiemand met inligting word versoek om lt.kol. Gavin Sias te nader by 082 469 7243 of Stop Misdaad by 08600 10111.